Јаштерица
Кад на језику изађе приштић, ту болест зову јаштерица.
     Овај тип дијалошког бајања је веома распрострањен и ван ове болести. Срећемо га код Руса (594, с. 105; 621, с. 88), Белоруса (652, с. 388), Бугара (517, с. 285; 520, с. 154), Македонаца (481, с. 332, 312). Код нас тако се баје против стеница уочи Божића (133, с. 2-3), за здравље на Тодорову суботу (409, с. 232-233), против жабица (кад се стока протеже и ваља) - 75, с. 278.
     Иначе, конкретно од ове болести се баје на следећи начин: онај који има јаштерицу, седне крај ватре, узме ватраљ, пљује у пепео и онда води разговор с другим лицем (басме бр. 248-251).

Референце

Извор
 Раденковић, Љубинко: Народне басме и бајања; Градина, Ниш; : Јединство, Приштина; Светлост Крагујевац, 1982., стр. 401.

Народне басме и бајања